text: 24/11/2017 Apunts amb llibertat
  Núria Rodrígue
  Núria Rodríguez, militant de CUP Tortosa
  Avui 25 de novembre, dia internacional contra les violències masclistes, tornem a constatar que no hi ha progressos significatius en matèria feminista. I per tant, tampoc en l'eradicació de les violències masclistes. Als Països Catalans (en el que portem d'any) almenys han hagut 24 feminicidis. A Catalunya durant el 2017 s'han produït 9.877 denúncies per violència masclista, de les quals 276 són a les Terres de l'Ebre i això només en l'àmbit de la parella.
  Volem què la República Catalana estiga lliure de violències masclistes? Aleshores caldrà alguna cosa més què bones paraules. Cal actuar de manera transversal en tots els àmbits de la societat. Cal educar d'altra manera, cal que l'eradicació del sistema patriarcal siga una prioritat per als nostres governs (Generalitat i municipal). Però també cal el compromís de la ciutadania, cal assenyalar i denunciar els comportaments masclistes. Perquè ens volem vives i dignes. Perquè senzillament el masclisme no és justificable i ha de ser exterminat. Perquè no volem més del mateix.